Friedhelm Busse

Friedhelm Busse (4. helmikuuta 1929 – 23. heinäkuuta 2008) oli saksalainen kansallissosialistinen poliitikko, jonka aktiiviura ajoittui pääasiassa natsi-Saksan kukistumisen jälkeiseen aikaan. Hän palveli SS-divisioona Hitlerjugendissa vuonna 1945 ja sodan jälkeen Bund Deutscher Jugend -nimisessä organisaatiossa, jota CIA koulutti, rahoitti ja varusti sissisodankäyntiin Neuvostoliiton mahdollisen miehityksen varalta.Strange Ties: The Stasi and the Neo-Fascists Los Angeles Times 10.9.2000. Busse liittyi 1960-luvulla Saksan kansallisdemokraattiseen puolueeseen, mutta hänet erotettiin puolueesta liiallisen radikaalisuuden takia.Terror von rechts Der Spiegel 26.10.1981.Oikeudenkäynti uusnatseja vastaan alkoi L-Saksassa. Etelä-Suomen Sanomat 24.6.1983 s.16.

Vuonna 1981 Bussen johtaman ryhmän jäseniä oli mukana ampumavälikohtauksessa, jossa kaksi poliisia haavoittui ja kaksi uusnatsia kuoli.Eine Internationale der Neonazis? Die Zeit 30.10.1981. Bussen hallusta löytyi aseita ja räjähteitä, joiden hankintaa oli rahoitettu pankkiryöstöillä. Häntä pidettiin Länsi-Saksan vaarallisimpana uusnatsina. 

Vuonna 1983 Saksan historian laajimmassa uusnatseja vastaan käydyssä oikeudenkäynnissä Busse sai lähes neljän vuoden vankeustuomion aseiden ja varastetun tavaran hallussapidosta.Gelangweilt, gesoffen, geschossen  Bayerische Staatszeitung 5.4.2013. Vapauduttuaan vankilasta hän alkoi johtaa pientä ryhmittymää, jonka nimi oli Vapaa työväenpuolue (FAP).German Workers Freedom Party Encyclopedia.com.

Busse jäi eläkkeelle vuonna 2004 ja kuoli neljän vuoden kuluttua. Hautajaisissa arkun päälle pantiin natsi-Saksan sotalippu, mutta viranomaiset avasivat haudan myöhemmin ja poistivat lipun.German Officials Dig Up Neo-Nazi Grave to Remove Swastika Flag Deutsche Welle 30.7.2008.

Lähteet

Luokka:Saksalaiset kansallissosialistit
Luokka:Saksalaiset uusnatsit
Luokka:Vuonna 1929 syntyneet
Luokka:Vuonna 2008 kuolleet